text: 17-årig fra Nim blandt verdens bedste
  02 marts 2016 kl. 10.17
  17-årige Marie-Louise "Tulle" Christensen fra Nim ved Horsens, er blandt verdens bedste junior-handlere til hundeudstillinger.
  Der er en lang række dygtige talenter i Syd- og Sønderjylland, men det er nok de færreste, der kan kalde sig blandt verdens bedste. Det kan 17-årige Marie-Louise Christensen fra Nim.
  Hun deltager hundeudstillinger, hvor hun har flere stævner i kategorien handling. Handling til hundeudstillinger handler om selve menneskets indsats under konkurrencen. Det vil sige alt fra vask til børstning og kontrol under opvisning, en disciplin som Marie-Louise Christensen er tre-dobbelt junior-danmarksmester i. Titlen som danmarksmester gav den unge østjyde en billet til junior-VM i sommer, der foregik i Milano. Her endte hun lige under podiet på en fjerdeplads.
  Nu drømmer handler-talentet om at flytte til USA og fokusere fuldt ud på hundene.
  Du kan møde Marie-Louise Christensen og hendes hunde i dagens udgave af Naboer. Det er på TV SYD+ klokken 15:00, 19:55 og 22:40.
  